Εκτός ψηφοδελτίου Κινήματος Αλλαγής ο Δημήτρης Μπερτζελέτος | Arcadia Portal\nΕκτός ψηφοδελτίου Κινήματος Αλλαγής ο Δημήτρης Μπερτζελέτος\nΙούνιος 06, 2019 - 10:03\nΕκτός ψηφοδελτίου του Κινήματος Αλλαγής Αρκαδίας έθεσε εαυτόν ο Δημήτρης Μπερτζελέτος. Ο κ. Μπερτζελέτος, όπως μας είπε σε τηλεφωνική επικοινωνία που είχαμε μαζί του, είχε ήδη αποσύρει την υποψηφιότητά του από τον Απρίλιο, πολύ νωρίτερα από τις πολιτικές εξελίξεις στο Κίνημα Αλλαγής με την αποχώρηση του Ευάγγελου Βενιζέλου, ύστερα από απόφαση της Φώφης Γεννηματά να μην τον βάλει πρώτο στο Επικρατείας.\nΟ κ. Μπερτζελέτος μάς είπε ότι αποφάσισε να μην συμμετάσχει για καθαρά προσωπικούς λόγους.\nΟδηγίες για τη διενέργεια των Πανελλαδικών\nΚούλης: Η Γορτυνία της καρδιάς μας θα πάρει τη θέση που της ανήκει\nΥποβλήθηκε από νο (χωρίς επαλήθευση) στις Πέμ, 06/06/2019 - 10:12.\nΓιατί μας το κάνει αυτό??????\nΓιατί μας το κάνει αυτό?????????????? Κλάψτε ουρανοί κι αστέρια Κι ορφανά πουλιά της ερημιάς Χίλια χέρια με μαχαίρια Την καρδιά ξεσκίζουν της καρδιάς...\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 10:24.\nΕλεος ρε παιδια. Ποιο κιναλ.\nΕλεος ρε παιδια. Ποιο κιναλ. Κατεβει δε κατεβει ουτε τον δικο τους δε πρεπει να βρουν\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 10:31.\nΒλέπει μακριά το παιδί και\nΒλέπει μακριά το παιδί και είπε να προλάβει να φύγει πριν το καράβι βουλιάξει και χαθεί ολοκληρωτικά στο βυθό της λήθης. ΚΙΝημα ΑΛαλούμ στην κυριολεξία\nΥποβλήθηκε από ΣΑΚΗΣ (χωρίς επαλήθευση) στις Πέμ, 06/06/2019 - 11:03.\nΑκουσα οτι β;άζει\nΑκουσα οτι β;άζει υποψηφιότητα για αντιΤσίπρας. Είναι αλήθεια?\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 13:18.\nΌταν το ΚΙΝΑΛ πάει στο ΣΥΡΙΖΑ\nΌταν το ΚΙΝΑΛ πάει στο ΣΥΡΙΖΑ θα γυρίσει\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 14:46.\nΔΗΜΗΤΡΗ ΜΟΥ ΕΙΧΕΣ ΠΑΡΕΙ ΜΙΑ\nΔΗΜΗΤΡΗ ΜΟΥ ΕΙΧΕΣ ΠΑΡΕΙ ΜΙΑ ΑΠΟΦΑΣΗ ΕΔΩ ΞΚΑΙ ΚΑΙΡΟ ΓΙΑΤΙ ΤΩΡΑ ΤΗΝ ΑΝΑΜΟΧΛΕΥΕΙΣ;;; ΠΡΑΓΜΑΤΙΚΑ ΔΕΝ ΣΕ ΚΑΤΑΛΑΒΑΙΝΩ ΙΣΩΣ ΚΡΙΘΕΙ ΩΣ ΥΣΤΕΡΟΒΟΥΛΗ ΣΚΕΨΗ\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 15:46.\nΤι να κάνει στο ΚΙΝΑΛ ρε\nΤι να κάνει στο ΚΙΝΑΛ ρε παιδιά, να κρατάει τα μπόσικα του Οδυσσέα, για να βγαίνει βουλευτής.\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 15:57.\nΤο παλικάρι είναι από τα πιο\nΤο παλικάρι είναι από τα πιο τίμια και σωστά άτομα που ασχολούνται με την πολιτική χωρίς καραγκιοζιλίκια και τακτικές 1980. Κρίμα που δεν ασχολείται με τα κοινά πλέον. Αφήνει χώρο για ένα ακόμα λαμόγιο στην πολιτική.\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 17:19.\nΌπου φύγει φύγει κι αυτός, με\nΌπου φύγει φύγει κι αυτός, με δικαιολογία για προσωπικούς λόγους. Με ποιό κόμμα θα κατέβει στις επόμενες εκλογές άραγε...\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 17:50.\nΥποβλήθηκε από APOTROPEA SXOLIA (χωρίς επαλήθευση) στις Πέμ, 06/06/2019 - 18:47.\nΔίαιτα και πείνα σχετίζονται!\nΥποβλήθηκε από Anonymous (χωρίς επαλήθευση) στις Πέμ, 06/06/2019 - 18:50.\nΓια όσους γνωρίζουν τον\nΓια όσους γνωρίζουν τον Δημήτρη, ξέρουν ότι είναι άνθρωπος με αρχές και πως σε σχέση με άλλους και άλλους λαοπρόβλητους wannabe πολιτικούς πως έχει έργο και δράση στην πόλη μας. Ότι και να λέτε είναι αγαπητός και ας ελπίσουμε ότι μόλις ξεπεράσει τα όποια προβλήματα του προέκυψαν πως θα εκτεθεί γιατί είναι άτομο που ο τόπος μας αξίζει να έχει σε θέση ευθύνης...\nΥποβλήθηκε από Anonymous (χωρίς επαλήθευση) στις Παρ, 07/06/2019 - 10:35.\nΤι λαλακιες γράφεις ρε 18:50\nΤι λαλακιες γράφεις ρε 18:50 "να εκτεθεί"? Να μην εκτεθεί ρε δε θέλουμε. Εσύ μην εκτίθεσαι με αυτά που γράφεις καλύτερα.\nΥποβλήθηκε από Anonymous (χωρίς επαλήθευση) στις Παρ, 07/06/2019 - 11:53.\n@10:35 αντιλαμβάνομαι ότι σου\n@10:35 αντιλαμβάνομαι ότι σου είναι δύσκολη η κατανόηση της Ελληνικής γλώσσας από αυτά που εκθέτεις στο σχόλιο σου. Θα σου πρότεινα καλύτερα να πας στην παραλία και να εκτεθείς στον ήλιο. Έτσι, δεν χρειάζεται να εκτίθεσαι εδώ για τις δυσκολίες σου. Φιλιά πολλά.


Βγήκε σώος από τα ερείπια αν και 101! | Flash.gr\nFlash.gr / Κόσμος / Βγήκε σώος από τα ερείπια αν και 101!\nΒγήκε σώος από τα ερείπια αν και 101!\nΈνας άνδρας 101 ετών ανασύρθηκε το Σάββατο ζωντανός από τα ερείπια του σπιτιού του στο Νεπάλ, μία εβδομάδα μετά τον σεισμό που έχει στοιχίσει μέχρι στιγμής τη ζωή σε πάνω από 7.000 ανθρώπους, ανακοίνωσε η αστυνομία.\nFLASH TEAM 03.05.2015 | 16:22\nΈνας άνδρας 101 ετών ανασύρθηκε χθες Σάββατο ζωντανός από τα ερείπια του σπιτιού του στο Νεπάλ, μία εβδομάδα μετά τον σεισμό που έχει στοιχίσει μέχρι στιγμής τη ζωή σε πάνω από 7.000 ανθρώπους, ανακοίνωσε η αστυνομία.\nΟ Φούντσου Ταμάνγκ διασώθηκε και φέρει μόνο ελαφρά τραύματα. Μεταφέρθηκε με ελικόπτερο σε νοσοκομείο της περιοχής, δήλωσε ο αξιωματούχος της τοπικής αστυνομίας Αρούν Κουμάρ Σιχ.\n“Μεταφέρθηκε στο νοσοκομείο της περιοχής με ελικόπτερο. Η κατάστασή του είναι σταθερή”, είπε ο Σιχ στην πόλη Νουακότ, η οποία βρίσκεται σε απόσταση 80 χιλιομέτρων βορειοδυτικά της πρωτεύουσας Κατμαντού.\n“Φέρει τραύματα στον αριστερό αστράγαλο και στο χέρι. Η οικογένειά του είναι στο πλευρό του”, είπε ο ίδιος.\nΕξάλλου, η αστυνομία διέσωσε σήμερα τρεις γυναίκες στο Σιντουπαλτσόκ, μία από τις περιοχές που επλήγησαν περισσότερο από τον σεισμό, αλλά δεν έχει γίνει γνωστό ακόμη για πόσες ημέρες παρέμεναν εγκλωβισμένες.\nΗ μία είχε καταπλακωθεί έπειτα από κατολίσθηση, ενώ οι άλλες δύο βρίσκονταν θαμμένες στα ερείπια του σπιτιού τους που κατέρρευσε.\n“Διακομίζονται για θεραπεία στο νοσοκομείο”, είπε ο Σουράτζ Κάντκα, ένας αξιωματικός της Ένοπλης Αστυνομικής Δύναμης του Κατμαντού.


Γύρος Γαλλίας: Ο Ρόγκλιτς τη νίκη στο 4ο ετάπ - SPORTSFEED\nΓύρος Γαλλίας: Ο Ρόγκλιτς τη νίκη στο 4ο ετάπ\nΈνα από τα φαβορί για την τελική επικράτηση στον ποδηλατικό Γύρο της Γαλλίας, ο Σλοβένος Πρίμοζ Ρόγκλιτς της Jumbo Visma ήταν ο νικητής του 4ο ετάπ.\nΟ Σλοβένος έκανε την επίθεση στον τέλος και πήρε τη νίκη ολοκληρώνοντας σε 4:07:47 για να τον ακολουθήσει ο συμπατριώτης του Ταντέιγ Πογκάτσαρ της UAE Team Emirates και στην τρίτη θέση ο Γκιγιόμ Μαρτίν της Cofidis. Ναΐρο Κουιντάνα (Arkea Samsic) και Ζουλιάν Αλαφιλίπ (Quick Step) συμπλήρωσαν την 5αδα με τον τελευταίο να διατηρεί την κίτρινη φανέλα παραμένοντας στην κορυφή της γενικής κατάταξης.\nΟ Γάλλος της Quick Step έχει 18:07:04 και σταθερά στα +4 δευτερόλπετα είναι ο Άνταμ Γέιτς της Mitchelton Scott ενώ στην τρίτη θέση με +7 δευτερόλεπτα ανέβηε ο Πρίμοζ Ρόγκλιτς της Jumbo Visma.\nΣτην κατάταξη των πόντων γίνεται πολύ μεγάλη μάχη με την Πίτερ Σάγκαν (Bora Hansgrohe) και τον Σαμ Μπένετ (Quick Step) να έχουν από 83 και τον Αλεξάντερ Κριστόφ (UAE Team Emirates) να ακολουθεί με 80.\nΣτο ομαδικό, EF Pro Cycling, Trek Segafredo και Jumbo Visma μοιράζονται την κορυφή με 54:22:46.\nTo 5o ετάπ διεξάγεται αύριο από το Γκαπ στο Πρίβας. Μια διασδρομή εντελώς επίπεδη συνολικής απόστασης 183 χιλιομέτρων.\n🇸🇮@rogla of 🇳🇱@JumboVismaRoad wins stage 4 of 🇫🇷@LeTour #TDF2020 (📺@sporza_koers) pic.twitter.com/Zxm29kZBOv\nRelated Topics:featuredγυρος γαλλλιαςΠοδηλασία\nΣτην Ίμολα της Ιταλίας το παγκόσμιο δρόμου\nΓύρος Γαλλίας: Ο Γιούαν το 3ο ετάπ, ο Αλαφιλίπ την κίτρινη φανέλα\nΜε 1 συμμετοχή η Ελλάδα στο παγκόσμιο δρόμου


31-10-2020 • 23:59μμ\nΈνα από τα πολυτελή και εντυπωσιακά γιοτ στον κόσμο, βρίσκεται στο Ηράκλειο από νωρίς το πρωί της Παρασκευής, έχοντας τραβήξει το ενδιαφέρον όλων των κατοίκων.\nΤο πανάκριβο σκάφος, η αξία του οποίου υπολογίζεται στα 500.000.000 δολάρια, ανήκει στον Ρώσο μεγιστάνα Andrey Melnichenko καιέφτασε στην ακτή και συγκεκριμένα στον κόλπο της Παντάνασσας την Παρασκευή, ωστόσο, ο ιδιοκτήτης του έφτασε αεροπορικώς νωρίς το απόγευμα με ιδιωτική πτήση.\nΤο υπερπολυτελές γιοτ του Andrey Melnichenko είναι το μεγαλύτερο που έχει κατασκευαστεί ποτέ, καθώς έχει μήκος 142,8 μέτρα. Συνήθως ταξιδεύει με 22 ναυτικά μίλια την ώρα, αλλά η μέγιστη ταχύτητά του αγγίζει τα 26. Το γεμάτο χλιδή σκάφος έχει τη δυνατότητα να φιλοξενήσει 14 άτομα και έως 42 μέλη πληρώματος. Διαθέτει ελικοδρόμιο και επτά σουίτες με κρυστάλλινα αλεξίσφαιρα παράθυρα, η μία εκ των οποίων είναι 230 τετραγωνικά και χρησιμοποιείται μόνο από τον ιδιοκτήτη!\nΟ Andrey Melnichenko, που είναι παντρεμένος με την 38χρονη πρώην ποπ σταρ και μοντέλο Aleksandra, είναι ένας από τους δέκα πλουσιότερους Ρώσους και ένας από τους πιο πλούσιους ανθρώπους στον πλανήτη, με περιουσία που ξεπερνάει τα 8.000.000.000 δολλάρια. Οι επιχειρήσεις που διευθύνει ασχολούνται με την εκμετάλλευση κοιτασμάτων άνθρακα και την παραγωγή λιπασμάτων.


Πακέτο Άπαχων Μυών | Myprotein.gr\nΕάν επιθυμείτε να οικοδομήσετε άπαχο μϋικο ιστό αυτή τη Νέα Χρονιά τότε αυτό το πακέτο είναι για σας. Αυτά τα 5 δημοφιλή προϊόντα υποστηρίζουν την ανάπτυξη και διατήρηση της μυϊκής μάζας και παρέχουν μια σειρά από βασικές βιταμίνες και μέταλλα για να υποστηρίξουν την προπόνησή σας. Με φανταστικά προϊόντα σε άριστη τιμή, σας παρέχουμε όλα όσα χρειάζεστε για να επιτύχετε τους στόχους σας μέσα στο 2015, με το Πακέτο Άπαχου Μυϊκού Ιστού.\nΤο Πακέτο Άπαχου Μυϊκού Ιστού περιλαμβάνει:\nΠρωτεΐνη Impact Whey, Απαλή Σοκολάτα, 2.5kg\n100% συμπυκνωμένη πρωτεΐνη ορού γάλακτος κορυφαίας ποιότητας η οποία διαθέτει πάνω από 20g πρωτεΐνης ανά δόση (82%). Η υψηλή πρόσληψη πρωτεΐνης θα συμβάλλει στην ανάπτυξη και διατήρηση της άπαχης μυϊκής μάζας.\nΜονοϋδρική Κρεατίνη , Λεμονάδα Βατόμουρο, 250g\nΗ Μονοϋδρική Κρεατίνη μπορεί να ενεργήσει στην αύξηση της σωματικής απόδοσης σε κατά τη διάρκεια βραχυπρόθεσμων προπονήσεων υψηλής έντασης προκαλώντας διαδοχικές εκρήξεις. Είναι ιδανική για αθλήματα που απαιτούν εκρηκτικές κινήσεις υψηλής έντασης, όπως οι bodybuilders, οι powerlifters και οι sprinters.\nCLA, 180 μαλακές κάψουλες\nΤο Συζευγμένο Λινολεϊκό Οξύ είναι ένα φυσικό, ελεύθερο λιπαρό οξύ. Το CLA περιέχει 1000mg CLA ανά μαλακή κάψουλα το οποίο προέρχεται από Λάδι Κνήκου.\nBCAA 4:1:1 BCAA, 500g Χωρίς Γεύση\nΑλυσίδα Aμινοξέων (BCAA) 4:1:1, η κάθε ταμπλέτα περιέχει τρία από τα 9 βασικά αμινοξέα, Λευκίνη, Ισολευκίνη και Βαλίνη σε αναλογία 4:1:1 .\nΣούπερ Πολυβιταμίνες Alpha Men, 120 Tablets\nΗ Alpha Men είναι μια Πολυβιταμίνη η οποία συγκεντρώνει ένα μοναδικό και άκρως αποτελεσματικό μίγμα από απαραίτητες βιταμίνες και μέταλλα υψηλής δραστικότητας για την υγεία και ευεξία των ενεργών ατόμων. Η πολυβιταμίνη αυτή συνδυάζει την πιο κορυφαία πηγή της κάθε μεμονωμένης βιταμίνης και μετάλλου για να να σχηματίσει ένα ισχυρό συμπλήρωμα πολυβιταμίνης.\nΓια περισσότερες πληροφορίες σχετικά με τα προϊόντα που περιέχονται, παρακαλούμε επισκεφτείτε τη μεμονωμένη σελίδα κάθε προϊόντος.\n5 φανταστικά προϊόντα για την ανάπτυξη Άπαχου Μυϊκού Ιστού\nΠεριλαμβάνει το #1 συμπλήρωμα πρωτεΐνης ορού γάλακτος της Myprotein, Impact whey protein\nΚαλό πακέτο που σε βοηθάει να πετύχεις τον στόχο σου, Λίγο τα bcaa σε σκόνη ( άγευστα) πίνονται με λίγη δυσκολία αλλά όλα οκ.\nThu Nov 24 16:37:02 GMT 2016 by katsa


Συμπόσιο θεραπειών μέσω τέχνης\nΜε δυο εισηγήτριες συμμετέχει το Κέντρο Πρόληψης «ΠΥΞΙΔΑ» στο 1ο Διεθνές Συμπόσιο Θεραπειών μέσω τέχνης που γίνεται στη Θεσσαλονίκη, το οποίο περιλαμβάνει και παράλληλες δράσεις. Αυτό πραγματοποιείται από σήμερα έως και το Σάββατο (17-19 Σεπτεμβρίου 2015) στο περίπτερο 6 της ΔΕΘ, στη ΧΑΝΘ, στο Μουσείο Βυζαντινού Πολιτισμού και στο Αρχαιολογικό Μουσείο Θεσσαλονίκης.\nΜεθαύριο, Σάββατο 19 Σεπτεμβρίου, στις 3 μ.μ., στο περίπτερο 6 της ΔΕΘ θα παρουσιαστεί το πρόγραμμα συναισθηματικής υποστήριξης εφήβων, το οποίο υλοποιείται εδώ και δύο χρόνια στην «ΠΥΞΙΔΑ». Η εισήγηση-παρουσίαση του προγράμματος θα γίνει από την Χρυσάνθη Κολύβα, κλινική ψυχολόγος και στέλεχος της «ΠΥΞΙΔΑΣ», και την Έλενα Γαϊτανίδου, εκπαιδευτικός-εκπαιδευόμενη.\nΠρόκειται για μια καινοτόμο δράση που απευθύνεται σε παιδιά εφηβικής ηλικίας, και χρησιμοποιεί μια σειρά από καλλιτεχνικές δραστηριότητες με στόχο τη συναισθηματική στήριξη και συμβουλευτική των παιδιών. Στο πλαίσιο αυτό θα λειτουργήσουν από την «ΠΥΞΙΔΑ» νέες ομάδες εφήβων, η έναρξη των οποίων θα γίνει στις αρχές Οκτωβρίου. (Πληροφορίες-Δηλώσεις συμμετοχής: Κέντρο Πρόληψης «ΠΥΞΙΔΑ» - Τηλ.: 2310.202015)\nΦεστιβάλ του ΟΚΑΝΑ στη Νεα Παραλία\nΜε τη συμμετοχή και του Κέντρου Πρόληψης "ΠΥΞΙΔΑ" οι εκδηλώσεις ενημέρωσης για την πρόληψη εξαρτησιογόνων ουσιών, την Πέμπτη 10 Σεπτεμβρίου στη Νέα Παραλία Θεσσαλονίκης. Θα λειτουργήσει κοινό περίπτερο με τα άλλα Κέντρα Πρόληψης που θα ενημερώνουν τους πολίτες και θα... αποκαλύπτουν τα... μυστικά της πρόληψης. Εκθέσεις, δρώμενα, συζητήσεις, εργαστήρια και συναυλίες περιλαμβάνει το πρόγραμμα που ανοίγει στις 11 το πρωί, και θα ολοκληρωθεί με τη συμμετοχή και εμφάνιση του Δημήτρη Ζερβουδάκη, των Μπλε, MIKRO και EKMEK (έναρξη συναυλιών: 7.30 μ.μ).\nΣελίδα 82 από 97


Ειδική συνεδρίαση του Δημοτ. Συμβουλίου για την ανάπλαση της πλατείας ζητά η Τ. Καλογιάννη - Πρωινός Λόγος - Η καθημερινή εφημερίδα της Ηπείρου\nΕιδική συνεδρίαση του Δημοτ. Συμβουλίου για την ανάπλαση της πλατείας ζητά η Τ. Καλογιάννη\n• Ειδική συνεδρίαση του Δημοτικού Συμβουλίου με θέμα την ανάπλαση της κεντρικής πλατείας ζητά η επικεφαλής της παράταξης «Ιωάννινα 2023» Τατ. Καλογιάννη με επιστολή της προς τον δήμαρχο Ιωαννίνων Μ. Ελισάφ, τονίζοντας ότι «είναι από όλους τους συμπολίτες αποδεκτό, ότι η σημερινή εικόνα και λειτουργία της κεντρικής πλατείας της πόλης μας είναι απαράδεκτη»!\nΌπως μεταξύ άλλων αναφέρεται σε ανακοίνωση της παράταξης «επί του θέματος, η Δημοτική Αρχή έχει προβεί από πέρυσι σε διάφορες δηλώσεις, δίνοντας και συγκεκριμένα χρονοδιαγράμματα. Κανένα εξ αυτών, ως συνήθως, δεν τηρήθηκε. Το δημοτικό συμβούλιο πρέπει να πάρει σαφή θέση για το θέμα, δηλαδή αν θα υλοποιηθεί ή όχι το έργο της ανάπλασης όπως μελετήθηκε».\nΠαράλληλα υπενθυμίζει ότι η παράταξη έχει ήδη, από τις 3 Ιανουαρίου 2020, μετά από δική της πρωτοβουλία, πλήρη ενημέρωση από τους μελετητές του έργου, για το αντικείμενο της ήδη οριστικά παραληφθείσας από το Δήμο μελέτης εφαρμογής της ανάπλασης.


Dior Καλλιμάρμαρο: Φαντασμαγορική η «made in Greece» επίδειξη μόδας | Alphafreepress.gr\nalphafreepress.gr / ΠΟΛΙΤΙΣΜΟΣ / Dior Καλλιμάρμαρο: Φαντασμαγορική η «made in Greece» επίδειξη μόδας\nDior Καλλιμάρμαρο: Ο οίκος Dior ενώνει μοναδικά τα αρχαιοελληνικά με τα φουτουριστικά στοιχεία\nΣκοτάδι πλημμύρισε το Καλλιμάρμαρο και έγχορδα άρχισαν να γεμίζουν με μελωδία στην ατμόσφαιρα. Η ιέρεια της indie rock, Ιωάννα Γκίκα, άρχισε να περπατά στις κερκίδες του Σταδίου. Το σόου του οίκου Dior μόλις ξεκίνησε. Μια πολυμελής ορχήστρα άρχισε να φωτίζεται, ενώ η ερμηνεύτρια έκανε τη δική της πασαρέλα και δέσμες φωτός δημιουργούσαν την δική τους ατμόσφαιρα. Λίγες στιγμές μετά, η Ελληνίδα Ροζάνα Γεωργίου άνοιξε το σόου Dior με τα υπόλοιπα μοντέλα να ακολουθούν και να περπατούν στο catwalk. Το λευκό, το μπλε και το μαύρο κυριαρχούσε στη χρωματική παλέτα της Dior Cruise 2022.\nΦανταστείτε μια Καρυάτιδα με sneakers. Αυτό έδειξε στον κόσμο της μόδα το σόου του Dior στο Καλλιμάρμαρο, μια συλλογή που παρουσίασε σύγχρονες θεές που κινούνται στον κόσμο. Το σόου Dior έκλεισε με ένα εντυπωσιακό φόρεμα-κύκνο, το οποίο στο catwalk συνόδευσε μουσικά το τραγούδι The Swan. Και το σόου του Dior ολοκληρώθηκε με τα μοντέλα να κάνουν όλα μαζί την εμφάνισή τους στο Καλλιμάρμαρο για το τελικό c atwalk, ενώ η Ιωάννα Γκίκα τραγουδούσε με τη συνοδεία εγχόρδων. Εκείνη την στιγμή, ο αττικός ουρανός γέμισε πυροτεχνήματα τα οποία σήμαναν το τέλος μιας γιορτής της μόδας.\nΗ δημοσίευση κοινοποιήθηκε από το χρήστη The Thailanders (@thethailanders)\nΑπό νωρίς το βράδυ, οι 400 προσκεκλημένοι του οίκου Dior άρχισαν να φτάνουν στο Καλλιμάρμαρο, έτοιμοι να απολαύσουν το υπερθέαμα που θα ακολουθούσε. Το σόου τίμησαν με την παρουσία τους άνθρωποι της πολιτικής, της κοινωνικής και πολιτιστικής ζωής του τόπου, ενώ για χάρη του Dior ταξίδεψαν στην Αθήνα υψηλοί προσεκλημένοι. Ανάμεσά τους η Πρόεδρος της Δημοκρατίας Κατερίνα Σακελλαροπούλου, σύζυγος του πρωθυπουργού, Μαρέβα Μητσοτάκη, η πρόεδρος της Επιτροπή «Ελλάδα ’21», Γιάννα Αγγελοπούλου, η Πρόεδρος του Σωματείου «ΕΛΠΙΔΑ-Σύλλογος Φίλων Παιδιών με καρκίνο» κυρία Μαριάννα Β. Βαρδινογιάννη, η υπουργός Πολιτισμού Λίνα Μενδώνη, η υφ. Εργασίας, Δόμνα Μιχαηλίδου.\nΜε τη συλλογή Cruise 2022, ο Οίκος Dior αναδεικνύει το μεγαλείο και την κληρονομιά της Ελλάδας. Η εκδήλωση πραγματοποιήθηκε στο Παναθηναϊκό Στάδιο, το οποίο αποτελεί ένα διαχρονικό πολιτιστικό σύμβολο και ένα από τα σημαντικότερα μνημεία της Αθήνας. Με τους επιβλητικούς όγκους του, αυτός ο χώρος αναδεικνύει το προγονικό savoir-faire και εναρμονίζεται πλήρως με την έμπνευση της συλλογής, συνδυάζοντας τη δύναμη της κληρονομιάς και της σύγχρονης εφευρετικότητας. Παράλληλα, η μοναδική αυτή εκδήλωση ενδυναμώνει περαιτέρω τους πολύτιμους και δημιουργικούς δεσμούς μεταξύ του Dior και της Ελλάδας.\nΗ δημοσίευση κοινοποιήθηκε από το χρήστη Grazia Arabia 🇶🇦 (@graziaqatar)\nΟ χιτώνας, το απόλυτο σύμβολο της ελευθερίας\nO χιτώνας, που φέρνει στο νου τα αρχαία αγάλματα, είναι ένα απόλυτα απλό ένδυμα που τυλίγεται προσφέροντας κίνηση στο σώμα, ενώ παράλληλα το απελευθερώνει, αγκαλιάζοντας τις καμπύλες και τις κινήσεις του. Ο χιτώνας, που έχει ήδη αποτελέσει έμπνευση για τη Maria Grazia Chiuri σε πολλά show, γίνεται το απόλυτο σύμβολο της ελευθερίας. Ένα ένδυμα απλό και συνάμα πολύπλοκο, απελευθερώνει το σώμα από κάθε είδους περιορισμούς.


Δύο χρόνια μετά... | Η Εφημερίδα των Συντακτών\nΠριν από δύο χρόνια η Γαλλία ήταν το φαβορί στον τελικό του Euro 2016 που φιλοξενούσε στα γήπεδά της. Οι οπαδοί το πίστεψαν, οι παίκτες το πίστεψαν, ο προπονητής το πίστεψε...\nΗ αυτοπεποίθησή τους ήταν τέτοια που ακόμα και σήμερα δεν μπορούν να εξηγήσουν πώς ήρθε η ήττα από την Πορτογαλία και η απώλεια του τροπαίου.\nΑκόμα και σήμερα αυτή η ήττα τούς πονάει. Ομως ήταν το αποτέλεσμα στο οποίο εν πολλοίς οφείλεται ο χθεσινός θρίαμβος στον τελικό του Παγκοσμίου Κυπέλλου και η αναρρίχηση των «μπλε» στην κορυφή του κόσμου.\nΣτα γήπεδα της Ρωσίας ο Ντιντιέ Ντεσάν και οι παίκτες του είχαν απαντήσεις για τα πάντα, μπόρεσαν να ελιχθούν και να προσαρμοστούν σαν χαμαιλέοντες σε κάθε περίσταση. Δίνοντας και απαντήσεις σε όσους ήδη από τον Ιούλιο του 2016 φώναζαν για αλλαγές προσώπων, αντικατάσταση του ομοσπονδιακού τεχνικού, ανωριμότητα υπερεκτιμημένων παικτών, θυσία του θεαματικού ποδοσφαίρου στον βωμό του αποτελέσματος...\nΟμως όσο οι επικριτές ακόνιζαν τα μαχαίρια τους, ο Ντεσάν και οι παίκτες του προετοιμάζονταν σοβαρά για την επόμενη πρόκληση. Και αυτό φάνηκε από τις εμφανίσεις τους στο Παγκόσμιο Κύπελλο.\nΗταν απόλυτα έτοιμοι για κάθε είδους αγώνα, για κάθε είδους σενάριο, για κάθε είδους εξέλιξη ή αναποδιά.\nΔύο χρόνια μετά το σοκ από την Πορτογαλία, τα γήπεδα της Ρωσίας φιλοξένησαν μια Γαλλία διαφορετική, μια Γαλλία πολύ πιο ώριμη μολονότι διέθετε τη δεύτερη νεαρότερη ομάδα του τουρνουά!\nΔεν ήταν η ομάδα με τα περισσότερα γκολ, ούτε αυτή με τα περισσότερα σουτ ή με την περισσότερη κατοχή. Ομως διέθετε μια θαυμαστή συμμετρία και ήξερε να κάνει τη δουλειά σωστά.\nΜε ελαφρώς ράθυμη διάθεση στη φάση των ομίλων έως ότου να εξασφαλίσει την πρόκριση. Με καμία διάθεση για υπερβολική προσπάθεια στο 0-0 με τη Δανία.\nΚαι όταν βρέθηκε στη δύσκολη πλευρά του ταμπλό των νοκ άουτ, πάτησε γκάζι και έδειξε πόσο μεγάλη ευλογία είναι οι έμπειροι ποδοσφαιριστές των μεγάλων διοργανώσεων, ένας πάγκος άφθονος από ταλέντο και τα νιάτα! Μπορούσε πια να συνδυάσει θέαμα και ουσία, βγάζοντας από τη μέση ομάδες φαβορί, χωρίς μάλιστα να χρειαστεί παρατάσεις ή πέναλτι.\nΑπέναντι στην Αργεντινή έλαμψε ο εξωφρενικά ταλαντούχος Κιλιάν Μπαπέ, ενώ απέναντι στην Ουρουγουάη και το Βέλγιο βασίστηκε στην άψογη ανασταλτική λειτουργία της και την απόλυτα δοκιμασμένη συνταγή των στημένων φάσεων.\nΣτον τελικό επέδειξε την υπομονή που της είχε λείψει το 2016 και περίμενε για να «χτυπήσει» όταν θα έβρισκε το πρώτο ευάλωτο σημείο των Κροατών.\nΣε όλα αυτά προσθέστε την καλύτερη βερσιόν του Πολ Πογκμπά, που στους «μπλε» γίνεται πραγματικά παίκτης ομάδας και αποδίδει όσα δεν μπορεί με τη Μάντσεστερ Γιουνάιτεντ.\nΤον Εν’Γκολό Καντέ, τον αφανή ήρωα, που όμως «κάνει τη Γαλλία να φαίνεται ότι παίζει με 12», όπως εύστοχα παρατήρησε ο Γκάρι Λίνεκερ.\nΤο δίδυμο Βαράν - Ουμτιτί στην άμυνα, αυτή τη «σύμπραξη» Ρεάλ Μαδρίτης-Μπαρτσελόνα που προσφέρει ασφάλεια πίσω και γκολ μπροστά.\nΤον «άγνωστο» Μπενζαμέν Παβάρ και τον «νέο» Λουκά Ερναντές στα πλάγια. Τον Ολιβιέ Ζιρού, που ανοίγει δρόμους στους συμπαίκτες του, το αριστερό πόδι του Αντουάν Γκριζμάν που ήταν η βάση για τα πολλά οφέλη της Γαλλίας από τις στατικές φάσεις, αλλά και τον Ουγκό Γιορίς που -με εξαίρεση τη χθεσινή ανορθογραφία στο δεύτερο γκολ των Κροατών- έκανε εκπληκτικές επεμβάσεις.\nΗ Γαλλία είναι παγκόσμια πρωταθλήτρια δίκαια, γιατί, πέραν της δεδομένης ποιότητας, είχε πάντα το κάτι παραπάνω σε σχέση με τους αντιπάλους της.\nΧθες κόντρα στην Κροατία ήταν η σειρά της αποφασιστικότητας και της αποτελεσματικότητας. Το Κύπελλο που κάποτε κατέκτησε ως παίκτης ο Ντεσάν βρίσκεται πάλι στα χέρια του ως προπονητή είκοσι χρόνια αργότερα.\nΟσο για την ομάδα του, σίγουρα το χθεσινό τρόπαιο δεν είναι η τελευταία τους λέξη. Εχουν ακόμα να «πουν» και να δώσουν πολλά στο ποδόσφαιρο...\nMUNDIAL 2018 18.07.2018, 06:00\nΗ πορεία της Γαλλίας προς την κορυφή του κόσμου είχε νίκες, πανηγυρισμούς, αλλά και μια ξεχωριστή νύχτα που έκανε τον Ντεσάν να πεταχτεί στον δρόμο με τις πιτζάμες! Ο Αντί Ραμί αποκάλυψε στη γαλλική τηλεόραση...\nMUNDIAL 2018 15.07.2018, 22:12\nΟ μαρασμός της Λατινικής Αμερικής\nΗ ιστορία των Παγκοσμίων Κυπέλλων έχει γραφτεί πάνω στην κόντρα κυριαρχίας μεταξύ Ευρώπης και Λατινικής Αμερικής. Στη «γηραιά ήπειρο» δίνεται προτεραιότητα στη φυσική κατάσταση και την τακτική, στην άλλη...\nΝικούν και την κούραση\nΠοτέ δεν αμφισβητήθηκε η ποιότητα της Κροατίας, που διαθέτει πρωταγωνιστές των μεγαλύτερων ευρωπαϊκών πρωταθλημάτων και νικητές του Τσάμπιονς Λιγκ. Η παρουσία των παικτών της σε τόσο απαιτητικούς συλλόγους...


3πουλάκια: 150612 ΠΙΣΤΟΝ\nΤα όσια και τα ιερά!\nΤο είπαμε πολλές φορές η πίστη δεν έχει λογική. Αν προσπαθήσεις να την προσεγγίσεις με τον νου, θα δεις ότι θα οδηγηθείς σε λάθος μονοπάτια. Αν συμφωνήσουμε σ’ αυτό, τότε μπορούμε να προχωρήσουμε λίγο παραπέρα τη σκέψη μας. (Όχι την πίστη μας.)\nΑπό τη στιγμή που αφήνουμε στην άκρη τη λογική, περνάμε δηλαδή στον χώρο -μη σας τρομάζει η λέξη- του παραλόγου, έχει νόημα να καθόμαστε και να γκρινιάζουμε ή να αντιδικούμε για το ποια πίστη είναι ανώτερη από τις άλλες;\nΡωτάω, γιατί πολλές φορές μπαίνουμε (και μπαίνουν κυρίως οι άνθρωποι της πίστης) σε τέτοιου είδους… πειρασμούς.\nΡώτησαν κάποτε τον Αβραάμ Λίνκολν «πόσο μακριά πρέπει να είναι τα πόδια του ανθρώπου» κι αυτός απάντησε τόσο που να φτάνουν από το σώμα του μέχρι το έδαφος»!\nΗ απάντηση αυτή του σοφού άνδρα μάς δείχνει πού πρέπει να είναι το μέτρο σε ζητήματα όπως αυτό που εξετάζουμε, την ανωτερότητα κάποιας πίστης σε σχέση με άλλες.\nΑν ρωτήσετε τους γλωσσολόγους θα σας πουν πως δεν υπάρχουν ανώτερες και κατώτερες γλώσσες. Η κάθε μια ικανοποιεί τις ανάγκες της κοινωνικής ομάδας που τη χρησιμοποιεί. Στο βαθμό αυτό όλες είναι και «ίσες».\nΥπάρχουν βέβαια γλώσσες που είναι περισσότερο… δουλεμένες, εκλεπτυσμένες, επειδή ακριβώς κλήθηκαν να ανταπεξέλθουν σε τέτοιου είδους κοινωνικές ανάγκες.\nΜια φυλή που δεν χρησιμοποιεί υπολογιστές, προφανώς δεν έχει στο λεξιλόγιό της ένα σωρό από τους όρους και τις φράσεις που έχουμε εμείς, οι κομπιουτεράκηδες.\nΌπως και μια κοινωνία που δεν… φιλοσόφησε είναι αδύνατον να έχει στη γλώσσα της φιλοσοφικές έννοιες όπως είχαν ήδη οι αρχαίοι παππούδες μας.\nΑυτό όμως δεν κάνει τη γλώσσα, ως εργαλείο και ως μέσο επικοινωνίας, ανώτερη ή κατώτερη. Να είστε βέβαιοι ότι μόλις φτάσει το πρώτο κομπιούτερ στην εν λόγω φυλή η γλώσσα τους θα βρει τα πάντα για να συνεννοούνται. Και αν αρχίσουν να φιλοσοφούν, μπορεί να φτάσουν εκεί που φτάσαμε κι εμείς, εν με εννοείτε.\nΑς ξαναγυρίσουμε στην πίστη.\nΘα θέσω ένα ρητορικό ερώτημα, για να δείτε πού θέλω να καταλήξω. Είπαμε ότι η λογική μένει στην άκρη, επομένως δεν μπορούμε να συγκρίνουμε πράγματα.\nΓια παράδειγμα τι σας φαίνεται πιο λογικό; Ότι ένα ιερό βουνό μπορεί να εξοργιστεί και να προκαλέσει σεισμό, ή ότι… ένας Θεός γεννήθηκε από μια Παρθένο που συνέλαβε άμωμα από το Άγιο Πνεύμα;\nΌτι ένας Μάγος μπορεί να χορέψει έναν χορό και να διώξει τα κακά πνεύματα που κρατούν κάποιον άρρωστο, ή ότι τα λείψανα ενός Αγίου μπορούν να θεραπεύσουν μια ανίατη ασθένεια;\nΟπ! Σας έπιασα!\nΠήγατε να απαντήσετε, όμως τα ερωτήματά ήταν «παγίδα», όπως λένε και στις πανελλήνιες εξετάσεις.\nΔεν υπάρχει ΠΙΟ λογικό. Κάτι ή είναι λογικό ή κινείται πέρα από λογική, όπου δεν υπάρχουν διαβαθμίσεις, καθότι και αυτές είναι γνήσια παιδιά της λογικής.\nΑπαιτούν συγκρίσεις δεδομένων, πιθανούς πειραματισμούς, μετρήσεις με συγκεκριμένα μέτρα και σταθμά και εξαγωγή συμπερασμάτων.\nΠροσέξτε όμως. Πιθανότατα μια (εξωλογική) πίστη να μας φαίνεται πιο… εκλεπτυσμένη, να είναι πιο κοντά στα πολιτισμικά μας γούστα, να μοιάζει πιο καλοδουλεμένη, πιθανότατα επειδή έχει υποστεί την επεξεργασία (και τη λογική) σοφών ανθρώπων.\nΑυτό όμως δεν την κάνει… περισσότερο λογική από άλλες, γιατί το είπαμε (και σας κουράσαμαε) κάτι τέτοιο δεν υπάρχει.\nΓιατί να λέω όμως όλα αυτά και πιθανότατα σκανδαλίζω κάποιους; Να, γιατί διάβασα μια είδηση που σχολιάστηκε πολύ ειρωνικά στη χώρα μας και, φαντάζομαι, στο μεγαλύτερο μέρος του δυτικού κόσμου.\nΚάποιοι Ευρωπαίοι τουρίστες στην Μαλαισία, βρήκαν του μπελά τους, γιατί φωτογραφήθηκαν γυμνοί σε ένα από τα πιο ιερά βουνά της χώρας.\nΒρήκαν τον μπελά τους διότι οι αρχές πιστεύουν πως, εξαιτίας της προσβολής από τους τουρίστες, το βουνό προκάλεσε σεισμό, με αποτέλεσμα να βρουν το θάνατο περισσότεροι από 16 άτομα.\nΚάποιοι πήγαν να χαμογελάσουν. Ένας «έξυπνος» ρώτησε και γιατί το προσβεβλημένο βουνό δεν έριξε έναν κεραυνό να κάψει τους τουρίστες, παρά έκανε σεισμό και σκοτώθηκαν αθώοι άνθρωποι;\nΗ μόνη «λογική» απάντηση που μπορούμε να του δώσουμε είναι «άγνωστοι αι βουλαί του Κυρίου». Ή, μπορούμε να απαντήσουμε, «για τον ίδιο λόγο που σεσημασμένα καθάρματα ζουν και βασιλεύουν, ενώ αθώα παιδάκια πεθαίνουν αβοήθητα».\nΣ’ αυτές τις περιπτώσεις μόνο μια λέξη ταιριάζει: σεβασμός. Σεβασμός στην ιδιαιτερότητα και τα «πιστεύω» τού άλλου, όποια κι αν είναι αυτά, ακόμη κι αν μπαίνεις στον πειρασμό να τα θεωρείς κατώτερα ή αστεία.\nΜε μια επιφύλαξη! Προσέξτε το αυτό γιατί είναι σοβαρό. Δεν μπορεί ο άλλος, στο όνομά της πίστης του, να παραβιάζει θεμελιώδη ανθρώπινα δικαιώματα, όπως αυτά έχουν κατακτηθεί από το σύνολο σχεδόν του πλανήτη.\nΔεν μπορεί να ακρωτηριάζει μικρά κοριτσάκια κάνοντάς τους κλειτοριδεκτομή, επειδή έτσι επιτάσσει η πίστη του. Αυτό, στο βαθμό που μπορεί κάποιος, θα πρέπει να το απαγορεύει.\nΑ, μη μου το χαλάτε τώρα. Μη με ρωτήσετε τι πρέπει να γίνεται με την περιτομή, γιατί είπαμε να κάνουμε μια χαλαρή κουβέντα. Μη ξεχνάτε ότι και στον κόσμο της λογικής, υπάρχουν κάποιοι γονείς που δεν θέλουν τα παιδιά τους να κάνουν εμβόλια!\nΑναρτήθηκε από 3π στις 3:32 μ.μ.


Αγόρια σε παιδόπολη. 1950 | ΦΩΤΟΔΕΝΤΡΟ\n29164 // status 1\nΑσπρόμαυρη φωτογραφία της Βούλας Παπαϊωάννου. Απεικονίζει αγόρια από μεταπολεμική παιδόπολη να διαβάζουν ένα βιβλίο. Περισσότερες από πενήντα παιδοπόλεις (ιδρύματα φροντίδας παιδιών) δημιουργήθηκαν το 1947 από την τότε βασίλισσα Φρειδερίκη, για να περιθάλψουν τα ανήλικα θύματα του Β' παγκοσμίου πολέμου και του Εμφυλίου. Σύμφωνα με τον κανόνα λειτουργίας διέμεναν σε αυτές παιδιά ηλικίας από 4-16 χρονών. Το σχέδιο που ονομάστηκε «παιδοφύλαγμα» κατηγορήθηκε από το ΚΚΕ ως προσπάθεια προπαγάνδας παίδων. Μετά το τέλος του εμφυλίου πολέμου, οι περισσότερες παιδοπόλεις έκλεισαν. Οι παιδοπόλεις αποτέλεσαν μορφές κοινωνικής πρόνοιας στη μεταπολεμική Ελλάδα. Το 1970 όσες είχαν απομείνει εντάχθηκαν στον Εθνικό Οργανισμό Πρόνοιας (Ε.Ο.Π.)\nΗ εικόνα αυτή μπορεί να αξιοποιηθεί στα μάθηματα της Νεοελληνικής Γλώσσας και της Πολιτικής Παιδείας αλλά και διαθεματικά, προκειμένου να γίνει συζήτηση για την αναγκαιότητα, τις μορφές, τις συνέπειες και την κρίση του Κράτους Πρόνοιας στη μεταπολεμική Ελλάδα. Ακόμη, είναι δυνατό να αναδειχθεί η σχέση Δημοκρατίας και Κράτους Πρόνοιας με αφορμή τη δημιουργία των παιδοπόλεων στην Εμφυλιακή περίοδο. Στο μάθημα της Γλώσσας κρίνεται σκόπιμο να δοθεί και σχετικό δοκίμιο που θα αναφέρεται στις ελλείψεις του σύγχρονου Κράτους Πρόνοιας στη χώρα μας ή στην ιστορική του εξέλιξη μεταπολεμικά. Επίσης, είναι καλό οι μαθητές να γνωρίσουν τα σχετικά άρθρα του Συντάγματος μας αλλά και τη Διεθνή Σύμβαση για τα Δικαιώματα του Παιδιού.\nΠαιδόπολη\tΠαιδοφύλαγμα\tΚράτος Πρόνοιας\tΟρφανά παιδιά\tΠόλεμος\tΟρφανοτροφεία\tΙδρύματα\nΕικόνα JPEG (.jpg),9,82 KB (10.060 byte)


Πρόχειρο Τετράδιο: Σλαβομακεδονία ή τίποτα.\nΣλαβομακεδονία ή τίποτα.\n[Πέμπτη, Φεβρουαρίου 21, 2008 | 21 αφορμές για διάλογο ]\nΗ Στρατιωτική Εγκυκλοπαίδεια της πρώην Γιουγκοσλαβίας κατατάσσει τους προγόνους των σημερινών κατοίκων της Πρώην Γιουγκοσλαβικής Δημοκρατίας της Μακεδονίας ως Σλάβους, ανθρώπους των πρώτων Σλαβικών φυλών όπως οι Βερεζίτοι, Δραγουβίτοι, Σμόλιανοι, Ρίνχινοι, Βελεγιζίτοι και άλλοι, οι οποίοι κατέφτασαν στην περιοχή τον 6ο και τον 7ο αιώνα μ.Χ.\nΗ ελληνική διπλωματία όφειλε και οφείλει να στηρίζει και να προκρίνει ένα και μόνο όνομα, "Σλαβομακεδονία". Ένας όρος που προσδιορίζει γεωγραφικά, ιστορικά και εθνικά τους κατοίκους της χώρας. Είναι γνωστές οι αντιδράσεις των Σκοπίων σε αυτη το όνομα στηριζόμενοι στο γεγονός οτι οι αλβανόφωνοι αντιπροσωπεύουν το 40% του πλυθησμού τους.\nΠέρα, όμως, από την οποιαδήποτε ιστορική στήριξη του συγκεκριμένου ονόματος το μεγάλο όπλο της Ελλάδας είναι το γεγονός ότι ο δρόμος για το ΝΑΤΟ, την Ευρωπαϊκή Ένωση και την οικονομική πρόοδο της ΠΓΔΜ περνάει από τις δικές μας διαθέσεις και αυτό οφείλουν να το καταλάβουν. Κουράστηκα με την παθητικότητα της κυβέρνησης. Η ισχυρή χώρα σε αυτή την διαμάχη είμαστε εμείς. Ντρέπομαι να βλέπω τους όρους του παιχνιδιού να αντιστρέφονται.\nΥ.Γ1 Άραγε οι μεγάλες ελληνικές επιχειρήσεις που θησαυρίζουν στην γείτονα χώρα έχουν ασκήσει κάποια πίεση;\nΥ.Γ2 Οι πολίτες της Βόρειας Ελλάδας μπορούν και αυτοί να δηλώσουν έμπρακτα την δυσφορία τους για τις διαθέσεις των Σκοπιανών. Ας σταματήσουν να καταθέτουν τα ευρώ τους στα καζίνο και την εμπορική αγορά της γείτονας χώρας. Αυτή θα είναι μια ουσιαστική διαμαρτυρία. Χωρίς υπερβολές, γραφικά συλλαλητήρια (υποψιάζομαι ότι ο Άνθιμος θα σχεδιάσει καμιά τέτοια σαχλαμάρα) και εθνικιστικές κορώνες.\nΒΙΒΛΙΟΚΑΦΕ είπε... @ 20 Φεβρουαρίου 2008 - 10:15 μ.μ.\nΔεν πρόκειται να γίνει δεκτό κάτι τέτοιο, γιατί 40% -νομίζω- των κατοίκων της είναι Αλβανοί. Ένας πιο ουδέτερος γεωγραφικός όρος είναι πιθανός.\nΠαπαχατζής Παναγιώτης είπε... @ 20 Φεβρουαρίου 2008 - 10:22 μ.μ.\nΌλες οι ονομασίες που κατέθεσε ο Νίμιτς περιέχουν τον όρο Μακεδονία ως εθνικό προσδιορισμό. Επιχειρηματικά δε, η Ελλάδα χάνει τον όνομα Μακεδονία ως brand name.\nΘεωρώ, οπότε, οτι χρειάζεται σκληρή σταση πάνω στο θέμα, ευθεία απειλή για βέτο και αντιπρόταση με το συγκεκριμένο όνομα. Το έχουμε, ουσιαστικά, προτείνει μια μόνο φορά και το είχε απορίψει ο Γκλιγκόρωφ. Συμφωνώ με αυτό που λες (για την δυναμική των αλβανοφώνων της χώρας) αλλα επιμένω οτι στο συγκεκριμένο ζήτημα η Ελλάδα έχει το πάνω χέρι, εαν κινηθεί με αποφασιστηκότητα.\ntheodore είπε... @ 21 Φεβρουαρίου 2008 - 1:36 π.μ.\nΣυμφωνώ ότι το Σλαβομακεδονία έπρεπε εξ'αρχής να ήταν η μόνη πρόταση μας.\nΑλλά όταν το πρότειναν ο Μητσοτάκης με τον Κύρκο,πέσαν όλοι πάνω τους.\nΤώρα ας λουστούμε το σκέτο Μακεδονία.\nΓιατί κανένας απ'όσους τους ονομάζει ήδη έτσι, δεν θα τους πεί στο μέλλον Νεομακεδόνες ή Ανωμακεδόνες.\nΑνώνυμος είπε... @ 21 Φεβρουαρίου 2008 - 2:01 π.μ.\nΣ.Μ. είπε... @ 21 Φεβρουαρίου 2008 - 7:29 π.μ.\nΚαταρχήν παιδιά να ξεκαθαρίσουμε κάτι: για την ανικανότητα των δικών μας πολιτικών και για το πώς φέρονται τα δικά μας προξενεία στην ελληνική μειονότητα των Σκοπίων, προφανώς ... δε φταίνε οι Σκοπιανοί! Φταίμε εμείς, φταίει το κράτος μας! Σε δεύτερο επίπεδο, δεν ξέρω αν τελικά αξίζει να ασχολούμαστε με αυτό το θέμα: σαφώς και θίγει την ιστορία μας, αλλά μήπως καθημερινά ΔΕΝ ΘΙΓΟΥΝ την αξιοπρέπειά μας ως πολιτών η γραφειοκρατία, η ακρίβεια, η ανασφάλεια, η φτώχεια? Μήπως τελικά τέτοιες ιστορίες και συλλαλητήρια για το Μακεδονικό, το Κυπριακό και δεν ξέρω εγώ τί άλλο, είναι για να "αφιονίζουν" τον κόσμο και να μην τον αφήνουν να ασχοληθεί με τα πραγματικά του προβλήματα?\nΑνώνυμος είπε... @ 21 Φεβρουαρίου 2008 - 8:14 π.μ.\nΚΟΙΤΑΞΤΕ ΤΙ ΒΟΥΛΕΥΤΕΣ ΒΑΖΟΥΜΕ ΣΤΟ ΚΟΙΝΟΒΟΥΛΙΟ!!!!\nΣ.Μ. είπε... @ 21 Φεβρουαρίου 2008 - 8:50 π.μ.\n@Παναγιώτης: πιστεύεις αληθινά ότι οι έλληνες επιχειρηματίες που δραστηριοποιούνται στα Σκόπια μπορούν ή θέλουν να ασκήσουν οποιαδήποτε πίεση? Φίλε μου, τα χρήματα δεν έχουν ιδεολογία. Αυτοί εκεί κάνουν μπίζνες με τους Σκοπιανούς, άρα τα κέρδη τους προέρχονται από το Σκοπιανό καταναλωτικό κοινό, άρα οι Σκοπιανοί έχουν δίκιο!\nrigelian είπε... @ 21 Φεβρουαρίου 2008 - 11:41 π.μ.\nΝομίζω ότι όλοι γνωρίζουμε ότι o Γκλιγκόρωφ είχe συμφωνήσει στο Σλαβομακεδονία, αλλά ο Επίτιμος φοβόταν τις αντιδράσεις αλλά κυρίως το γεγονός ότι είχε μόνο 151 βουλευτές.\n(Αυτό ας προκαλέσει προβληματισμό και για την αναγκαιότητα της "αναλογικής" αλλά και για τον ρόλο των αποκομμάτων. Μια ΝΔ με 165-170 βουλευτές αν υπήρχε τότε, δεν θα συζητούσαμε σήμερα, και όλος ο πλανήτης θα ήξερε αυτό το κράτος ως Σλαβομακεδονία. Ισχυρός δικομματισμός, λοιπόν, και ισχυρή κυβέρνηση 160+ βουλευτών, ανεξαρτήτως κόμματος. Οι τσίπρες αυτού του κόσμου ας αρκεστούν στο εξ απαλών ονύχων lifestyle. )\nΠαπαχατζής Παναγιώτης είπε... @ 21 Φεβρουαρίου 2008 - 12:46 μ.μ.\nΚαταρχήν να τονίσω οτι συλλαλητήρια και αλλου, τετοιου, τύπου αντιδράσεις θα μας γυρίσουν χρόνια πίσω. Το όνομα Μακεδονία, ακόμα και πέρα απο συναισθηματισμους και ιστορικους συνειρμούς να το δει κανείς αποτελεί ενα δυνατό brand name το οποίο θα χαθεί μαζί με την αναγνώριση των σκοπίων. Με οτι αυτο σημαίνει για πολλα προιόντα...\nrigelian είπε... @ 21 Φεβρουαρίου 2008 - 2:31 μ.μ.\nΞύντροφοι, όλος ο κόσμος Μακεδονία τα λέει, ήδη.\ngpapoul είπε... @ 21 Φεβρουαρίου 2008 - 2:56 μ.μ.\nΣυζητάμε για ένα χαμένο παιχνίδι από καιρό, οπότε απλά σχολιάζουμε το πως χάσαμε. Γνώμη μου είναι, αν και δεν έχει καμία σημασία πια ότι και να λέμε, ότι χάσαμε, ακριβώς επειδή φορέσαμε τις παρωπίδες που ακόμα και σήμερα δεν λέμε να βγάλουμε. Η "Ιστορία" δεν έχει σύνορα. Πόσο μάλλον αυτά που επέβαλαν οι μεγάλες δυνάμεις μόλις στα μισά του ...20ου αιώνα. Υπάρχουν χιλιάδες χρόνια ιστορίας την οποία δεν μπορεί κανείς να την καπηλεύεται...\nΑπό την άλλη όσα προϊόντα έχουν εξασφαλίσει ονομασία προέλευσης, όπως ο χαλβάς, δεν κινδυνεύουν, εφ εξής όμως, για κάποια αλλά μπορεί να υπάρξει πρόβλημα. Ας ασχοληθεί η κυβέρνηση.\n(εκτός από το να εξαργυρώνει πολιτικά κεφάλαια, πουλώντας κείμενα εθνικής σημασίας σε εφημερίδες του κατεστημένου για να συνεχίσουν να την χαϊδεύουν)\nvagnes είπε... @ 21 Φεβρουαρίου 2008 - 5:26 μ.μ.\nΔηλαδη αν το ονομα δεν περιεχει τη λεξη Μακεδονια θα λυθουν τα προβληματα που υπαρχουν, ενω αν περιεχει το ονομα Μακεδονια θα συνεχισουν να υπαρχουν;\nΑνώνυμος είπε... @ 21 Φεβρουαρίου 2008 - 9:26 μ.μ.\n"Βορειδυτική Μακεδονία Σλάβων και Αλβανών"\nΑυτό θα μπορούσε να είναι το ακριβές όνομα του κρατιδίου..\nΠάντως θα μπορούσαμε από την αρχή να έχουμε αναγνωρίσει το κράτος ως Άνω ή Νέα Μακεδονία ως έδαφος, με την σαφή δήλωση ότι δεν αναγνωρίζουμε Μακεδονική Εθνότητα.\nΚαι τώρα αυτό θα μπορούσαμε να ζητήσουμε από τους "συμμάχους"..\nΔιπλά και τριπλά ονόματα δεν οδηγούν πουθενά.\nΚαλύτερα και σκέτο Μακεδονία με την σαφή δήλωση ότι δεν αναγνωρίζουν Μακεδονική Εθνότητα οι ΝΑΤΟΊΚΟΙ, παρά αυτά τα ρεζίλια..\nelate είπε... @ 21 Φεβρουαρίου 2008 - 9:31 μ.μ.\nΔιαδήλωναν με λάβαρα για το ανέφικτο ευκταίο,\nέχασαν το εφικτό,\nκαι τώρα πάνε ολοταχώς για το εξευτελιστικο,\nδηλαδή τη διπλή ονομασία...\n...κάτι μου θυμίζει, τί μου θυμίζει....\nelate είπε... @ 21 Φεβρουαρίου 2008 - 10:57 μ.μ.\nωραιος ο ιβαν...\nκαι μετα σου λέει οτι ο μετριασμος σχολίων είναι τζιζ κακό για τους δημοκράτες...\ngpapoul είπε... @ 22 Φεβρουαρίου 2008 - 2:25 π.μ.\nMHN ΠΑΤΗΣΕΙ ΚΑΝΕΙΣ ΤΟ LINK TOY IVAN ΕΙΝΑΙ ΙΟΣ!!!\n(ΒΑΖΩ ΤΟ COMMENT ΜΕΧΡΙ ΝΑ ΤΟ ΔΕΙ Ο ADMIN ΚΑΙ ΝΑ ΤΟ ΣΒΗΣΕΙ)\nΑνώνυμος είπε... @ 22 Φεβρουαρίου 2008 - 10:22 π.μ.\nmexri na to katevasei o diaxeiristis, eixame kanei abuse report sto blogspot.com. ME tis ugeies mas. Xristos\nΠαπαχατζής Παναγιώτης είπε... @ 22 Φεβρουαρίου 2008 - 3:40 μ.μ.\nΌπως βλέπεται το αφαίρεσα! Και εσείς, βρε τι πατάτε το link του Ιβάν;\nΑπο χιλιόμετρα μύριζε οτι είναι ιός!\nelate είπε... @ 22 Φεβρουαρίου 2008 - 9:17 μ.μ.\nότι εχεις κομματάκι δίκιο, ε, το 'χεις...\nikor είπε... @ 1 Μαρτίου 2008 - 10:35 μ.μ.\nΑπόψε ο Νίμιτς είπε ότι υπάρχει χάσμα ανάμεσα στα δυο κράτη.\nΜάλλον πλησιάζουμε σε λύση! Τέτοιες δηλώσεις προετοιμάζουν το έδαφος για να πανηγυρίζουν και οι δυο στο τέλος (λέγοντας ότι ο άλλος έκανε πίσω).\nΣυμφωνώ πάντως: το Σλαβομακεδονία ήταν η μόνη λύση που πλησίαζε τα συμφέροντά μας!


Απευθείας σύνδεση Ουάσινγκτον - Αθήνα με τη United Airlines\nΗ United Airlines διευρύνει τη σύνδεσή της με την Αθήνα με καθημερινές πτήσεις από τη Ουάσινγκτον, μέσω του αεροδρομίου Washington Dulles International Airport, από τον Ιούλιο έως τον Οκτώβριο καθώς η χώρα μας αρχίζει να «ανοίγει» σε εμβολιασμένους ταξιδιώτες.\nΜε καθημερινές πτήσεις, μέσω του αεροδρομίου Washington Dulles International Airport, η United Airlines ενώνει την Ελλάδα με την Ουάσινγκτον απευθείας. αρχής γενομένης από την 1η Ιουλίου έως και την 4η Οκτωβρίου.\nΠρώτη καθημερινή απευθείας σύνδεση Ουάσινγκτον - Αθήνας\nΤα δρομολόγια είναι προγραμματισμένα βάσει και των συνδέσεων από το αεροδρόμιο Washington Dulles με περισσότερες από 95 πόλεις στη Β. Αμερική και θα πραγματοποιούνται με αεροσκάφος Boeing 787-8 Dreamliner – με θέσεις all-aisle-access, Polaris business και United Premium Plus.\nΤο νέο δρομολόγιο Αθήνα-Ουάσινγκτον προστίθεται στο υπάρχον καθημερινό θερινό δρομολόγιο της United από τη Νέα Υόρκη και το αεροδρόμιο Newark Liberty International Airport προς την Αθήνα, το οποίο επανέρχεται στις 3 Ιουνίου από την ανατολική κατεύθυνση και στις 5 Ιουνίου από τη δυτική. Διεθνής Αερολιμένας Αθηνών (ATH) – Washington Dulles International Airport (IAD)\n*Οι ημερομηνίες και οι ώρες υπόκεινται σε ενδεχόμενες αλλαγές.\nΟι εμβολιασμένοι ταξιδιώτες ενδέχεται να υπόκεινται ακόμη σε περιορισμούς της χώρας προορισμού όπως καραντίνα, ιατρικά τεστ, περιορισμούς κυκλοφορίας ή άλλους υποχρεωτικούς κανονισμούς.\nΟι πελάτες της United θα πρέπει να επισκεφθούν για λεπτομέρειες το σύνδεσμο Destination Travel Guide.\nΗ δέσμευση της United Airlines για ένα ασφαλές ταξίδι\nUnited Airlines: 3 νέες πτήσεις στο διεθνές δίκτυο της εταιρείας\nΗ United προσθέτει 3 νέες πτήσεις στο διεθνές δίκτυό της, δίνοντας περισσότερες επιλογές για το καλοκαίρι στους ταξιδιώτες, με απευθείας δρομολόγια.\nΕκτός από τη σύνδεση με την Ελλάδα, θα προσφέρει νέες απευθείας πτήσεις μεταξύ του αεροδρομίου Newark Liberty International Airport και του Ντουμπρόβνικ της Κροατίας, και μεταξύ του Chicago O’Hare International Airport και του Ρέικιαβικ της Ισλανδίας, με την προϋπόθεση της κυβερνητικής έγκρισης.\nΗ United είναι η μοναδική εταιρεία που προσφέρει την ψηφιακή αποθήκευση των πιστοποιητικών εμβολιασμού και των τεστ Covid-19.\nΗ σελίδα Travel-Ready Center της United δίνει τη δυνατότητα στους πελάτες της εταιρείας να ανεβάσουν τα αποτελέσματα των τεστ Covid-19, καθώς και τα έγγραφα του εμβολιασμού τους, ώστε αυτά να πιστοποιούνται πριν από το check-in, κι οι ταξιδιώτες να μπορούν να έχουν την κάρτα επιβίβασης πριν μεταβούν στο αεροδρόμιο. «Καθώς χώρες σε όλο τον κόσμο ξεκινούν τη διαδικασία του «ανοίγματος», οι ταξιδιώτες που έχουν σκοπό την αναψυχή, ανυπομονούν να πραγματοποιήσουν την απόδραση που περιμένουν εδώ και πολύ καιρό, σε νέους διεθνείς προορισμούς.\nΤα τρια αυτά νέα δρομολόγια «ξεκλειδώνουν» τη φυσική ομορφιά των προορισμών για τους επισκέπτες. Είναι επίσης η πιο επίκαιρη ένδειξη των γρήγορων αντανακλαστικών της United για να ξαναχτίσει το δίκτυό της», σημείωσε ο Patrick Quayle, αντιπρόεδρος διεθνούς δικτύου & αεροπορικών συμμαχιών. Η προσθήκη των νέων αυτών δρομολογίων αντανακλά το αυξανόμενο ενδιαφέρον που εκδήλωσαν οι πελάτες της United τον προηγούμενο μήνα, βάσει των αναζητήσεων στο United.com για πτήσεις προς την Κροατία, την Ελλάδα και την Ισλάνδία, που σημείωσαν αύξηση σε ποσοστό 61%.\nΟυάσινγκτον - Αθήνα


anagnostria: Το σκισμένο τούλι\nΑναρτήθηκε από anagnostria στις 9:09 π.μ.\nΚαλησπέρα...Επομένως το συνιστάς.\nΝαι, νοουμένου ότι σου αρέσει αυτός ο τρόπος γραφής.\nmaxforeigner 5:50 μ.μ.\nΜα και βέβαια μου αρέσει. Τα ΤΑΠΕΡ ΤΗΣ ΑΛΙΚΗΣ μου άρεσε!


Τσάμπα η χαρά… | iART\nΤσάμπα η χαρά…\nΉρθε ο Γάλλος πρωθυπουργός στην Ελλάδα, αλλά μόνος του, χωρίς τις φουρνιές των επενδυτών που προσδοκούσε ο ΣΥΡΙΖΑ. Στη Γαλλία έχουν άλλες φουρτούνες τώρα, δεν προκάνουν να στείλουν λεφτά στον Αλέξη. Μάλλον τα μαζεύουν και φεύγουν όσοι έχουν ήδη επενδύσει εδώ, σύμφωνα με το Γραφείο Οικονομικών και Εμπορικών Υποθέσεων στην πρεσβεία μας στο Παρίσι. Οι Γάλλοι την κάνουν σιγά – σιγά.\nΞεκινούν πάλι στάσεις εργασίας το Μετρό, το Τραμ και Τρένο από Δευτέρα, έτσι, για να μην ξεχνιόμαστε. Με αυτόν τον τρόπο δηλώνουν την αντίθεσή τους στο νέο Υπερ-Ταμείο που ετοιμάζει η κυβέρνηση, και στην καθυστέρηση υπογραφής της νέας συλλογικής σύμβασης εργασίας. Έτσι όπως κατάντησαν οι απεργίες όλων των ειδών, δεν ιδρώνει κανενός το αυτί στο Μαξίμου και όχι μόνο. Εσύ ταλαίπωρε πολίτη, βρες από τώρα τον τρόπο μετακίνησής σου.\nΌνειρα βλέπει ο Πάνος Σκουρλέτης και τα μοιράζεται στη Βουλή, για συμπαράσταση. Συγκεκριμένα, ο υπουργός Περιβάλλοντος και Ενέργειας δήλωσε πεπεισμένος – προσέξτε το αυτό – ότι «η οικονομία θα μπει σε τροχιά ανάπτυξης μετά από χρόνια». Σώώώπα….\nΣε τροχιά ανάπτυξης βρίσκονται οι απαιτήσεις των δανειστών μας όσον αφορά τα εργασιακά. Μείωση (κι άλλη) του κατώτατου μισθού, πλήρης ελευθερία των ομαδικών απολύσεων, ενώ έρχεται επισήμως και νέο φρούτο, η «μικροεργασία». Χαμηλές αμοιβές, ωράριο όσο και όταν θέλει ο εργοδότης και φυσικά, χωρίς ασφαλιστική κάλυψη. Ωραίο; Ο Αλέξης είπε πως θα υπερασπιστεί την εργασία όπως υπερασπίστηκε την πρώτη κατοικία και τις συντάξεις. Καταλάβατε τι έχει να γίνει…